Държавен вестник, бр. 19, 2022 г., стр. 35

БРОЙ  19	
Д Ъ Р Ж А В Е Н  В Е С Т Н И К 	
СТР.  35  
или обгазяване, се ползват цели гумирани 
киселиннозащитни костюми и изолиращи 
дихателни апарати.
Чл. 165. При работа в електролитно отде­
ление при производство на цинк, кадмий и 
благородни метали:
1. работещите са длъжни да ползват оси­
гурените им лични предпазни средства и 
специално работно облекло (костюм от ки­
селиноустойчив плат, гумирана престилка, 
гумени ръкавици, каска и гумени ботуши, 
диелектрично тествани и др.), ежедневно да 
проверяват състоянието им, като при устано­
вяване и на най-малък пробив в ръкавиците 
или ботушите те се подменят незабавно;
2. преди започване на работа и през по­
чивките, когато има отделяне на сярнокисела 
мъгла, работещите са длъжни да използват 
мазила (кремове, вазелин и др.) за защита 
на носната кухина и биологичен крем тип 
„ръкавица“ за защита на ръцете, както и да 
носят маски срещу сярнокисели аерозоли; 
3. при изпръскване с електролитен разтвор 
поразеното място (включително и очите) 
незабавно се измива обилно с вода и при 
необходимост се търси лекарска помощ;
4. работата се осъществява само при оси­
гурена непрекъснато действаща вентилация;
5. шинните мостове се ограждат по подхо­
дящ начин от токоизправителната подстанция 
до сериите с цел предотвратяване на докос­
ването до електролитните вани;
6. не се допуска поставяне на заземяващи 
или токопровеждащи съоръжения по пло­
щадките между ваните така, че да допират 
до шините или до ваните, както и допира им 
до входящите шини (+, -) и едновременното 
допиране на шини от две различни каскади; 
7. когато работникът има допир с каскади­
те, не се допуска той да предава или приема 
предмети от друг работник, както и да допира 
предмети, които са в контакт с неизолирани 
площадки;
8. между ваните се внасят само инструменти 
или предмети, необходими за извършване на 
дадена манипулация, като при поставянето 
им върху изолираните площадки те не трябва 
да имат контакт с неизолиран под, колони, 
стени, вани и техните комуникации;
9. не се допуска попадането на предмети 
в празнините между ваните и изолиращите 
площадки или между площадките и неизо­
лиран под;
10. при изваждане и поставяне на анодите 
и катодите се допуска допирането само между 
контактите им и контактните плоскости на 
шините;
11. маркучите, използвани при ревизия на 
ваните, се поставят така, че да не допират 
ваните или шините;
12. при почистване на помещението под 
ваните от метални предмети или при работа 
по улеите и изолаторите не се разрешава 
допирането до ваните, превключвателите и 
площадките, освен когато са взети специални 
мерки за безопасна работа.
Чл. 166. При ремонт, реконструкция и 
дейности, свързани с текущо поддържане в 
електролитно отделение:
1. работата започва след издаване на акт за 
ремонт, подписан от отговорното длъжностно 
лице, което инструктира работещите за възмож­
ните опасности и начини за избягването им;
2. при попадане на метален предмет върху 
токопроводящите шини и при опасност от 
разширяване на аварията незабавно се иска 
изключване на напрежението на съответната 
серия вани, прекъсва се електрическата верига 
на една средна и две крайни вани, както и на 
ваните, около които е възникнала аварията, 
след което се отстранява металният предмет 
и веригата се възстановява по обратния ред; 
3. за извършване на операциите по т. 2 
работещите трябва да са снабдени с диелек­
трични боти и ръкавици;
4. при едновременно заземяване на двата 
плюса на серията вани и след снемане на 
напрежението от подстанцията поради въз­
никване на обратна електродвижеща сила 
разкъсването на веригата се извършва, като 
телферът за изваждане на последните катоди 
от определената вана се включва от шалтерите, 
монтирани при колоните на площадките за 
сдиране на цинка;
5. извършване на огневи работи и вна­
сянето на метални предмети при ваните се 
разрешава само от ръководителя на участъка 
(цеха), а в негово отсъствие – от заместващия 
го ръководител;
6. не се допуска поставянето и използването 
на преносими стълби в електролитното отде­
ление в положение, което създава възможност 
за възникване на връзка между две различни 
каскади или при свързване на намиращи се 
под напрежение елементи (вани, шини и др.) 
с останалите части на сградата (площадки, 
стени, колони и др.);
7. не се допуска работата с електротелфери 
от работещи, които не са обучени за работа 
с него; 
8. работата с електротелфери се извършва 
с изправни гумени ръкавици и ботуши;
9. не се допуска допир на части от телфера, 
намиращи се над изолатора, когато се работи 
между ваните или на площадката;
10. във ваните периодично се поставя 
пенител с цел намаляване изпаренията от 
електролитен разтвор;
11. машината за шлайфане на катоди се 
пуска в действие само при работеща собствена 
аспирация с оглед предотвратяване взривя­
ването на отделящия се алуминиев прах, а 
почистването на всички части и комуникации 
към шлифовъчната машина се извършва без 
употреба на вода.